mteb/NusaParagraphEmotionClassification huggingface dataset:
Si Bornok saonari kalas tolu SMA ma. Jurusan IPA ma ibana i kalasna. Godang do halakon sakalas adong ma hira-hira opat pulu halak. Sude halakon marsilumba ma marsiajar asa boi annon lulus molo mambuat parkuliaonna. Si bornok on ganup ari ma ibana marsiajar i singkola huhut i jabu. Di sikkola adong do dibahen tingki panambai i luar jam sikkola. Molo somalna parsikkola mulak jam dua arian, dung sidung sian i torus ma muse lao mambuat parsiajaran tambahan. Olo ma hira-hira dua sahat tolu jom marsiajar i sikkola, dung sidung singkola mulak ma ibana tu jabuna. Dung sahat i jabu, borngin nai dung sae mangan, pintor mambahas angka soal-soal ma muse ibana.
Tingki i ahu ndang pala porlu VGA ujungna hu gais ma di Bukalapak laku ma sahira 2 jutaan. Ahu pe hea mandapot undian sian KickAndy di Twitter, sahat 3 hali. Alai dung u ndang hea be dapot ahu. Adong sada nai hadiah na um balga na hea hu dapot di ngoluku on alai ndang marupa hepeng, maap ndang boi hu seritahon saonari. Ra pig ataon nai boi hu surat di quora. Ima pangalamanhu mandapot piga-piga undian mulai sian taon 2015 sahat tu saonari. Ahu mandok mauliate hoki hu bagak, sai anggiat hoki muna pe bagak da, bali tu na manjaha on. Amin
Doppak au kehe marmayam tu pantai, au di pantai i marmayam-mayam, margiri-giri dohot abang ku. Pas ma waktu i akkang ku manitipkon jom tangan nia di tas ku. Harana au rap abang ku margiri-giri marsikojaran, inda manyodar au rupana madabu jom ni akkang ku i. Pas waktu i inda pedo manyodar au, pas ma au giot mambuat hp sian tas ku i, baru ma mayodar au rupana inda be si tas ku i jom tangan ni akkang ku i. Madung mabiar ma au mango jom tangan ni akkang ku i madung mabiar au hona siari akkang ku. Hu jalaki ma jom tangan ni akkang ku i, kehe au manjalaki na, akhirna dapot au jom nai, sonang doma hu raso harana dapot au jom nai.
Adong piga-piga sara na mura songon dia hita asa boi mamereng makhluk halus songon begu. Dibuat sian pronusantara.com sian kanal Youtube Dewi Sundari Praktisi Kejawen adong 7 sara mamereng begu. 1. Manguasoi ilmu mata batin. Sara on boi didok na um timbo tingkat haberhasilanna, alai na um maol molo diulahon ala mamparsiajari ilmu mata batin porlu lelakum tirakad dohot adong amalanna. 2. Mandaishon aek ni kuburan tu simalolong. Godang jolma porsea molo tano na di udean boi mangokhon mahluk halus, lam ma muse begu godang di kuburan. 3. Mansukkur alis simalolong sampe suda. Sesara tradisional sara on nungga godang dihaporseai.
Tu aha ma sabotulna ahu heppot hian manabung tingki kuliah? Alana naeng ganti HP. Soalna hapeku nungga roa hian, kamera na pe nungga sega, layar na nungga eror sipata, nungga lemot tong :(. Jadi dung i ujungna ahu mambulathon tekad laho manabung manuhor hp na imbaru. Jala dung manabung sataon, tarpapungu ma hepeng 1,5 juta, pintor hu dok ma tu bapa asa manaruhon ahu manuhor HP, ima Xiaomi Redmi 4A. Las hian rohangku jala puas hian tu HP i, sahat saonari pe awet dope jala setia mandongani ahu ganup ari laho manjaha quora, webtoon, chatting di WA, mangirim email tu dosen, mamesan sipanganon, marsiajar bahasa Korea, manonton drama di Viu dohot Youtube.
Molo sasahalak manghilala lungunan jala dukungan aha ma na boi hita bahen. Hombar tu ahu, tumagon manjonoki. Alana i sada kunci laho mambuha pengetahuan jala relasi tu na asung. Tarmasuk dalan laho mangantusi jolma ana sing na um timbo sian hita. Memang dai na molo pajolohon manjonoki jolma songon na timpang do. Alain dang i na nungga tangkas parmasalahanna. Sedangkan molo upgarde tu na timbo sipata boi do gabe asing lapatanna. Na dihilala sasahalak marasing asing do, adong na individualis jala mangahap boi mangolu sahalakna di portbi on. Jala hea do hu alami. Ala umpasa na mandok "ise na boi mangurupu dirimu di situasi na roa sahali pe? Ima dirimu sandiri".
Doppak adong bazar di salah sada mall, au maligin-ligin barang-barang na adong di bazar i. rupana pas mangaligin-ligin au, tiba-tiba di pio au giot manjawab pertanyaan sian halai. Awalna tarsonggot au harana au tiba-tiba di pilih. Tai au totop kehe tu jolo manjawab pertanyaan sian halai. Pas do waktu i pertanyaan ni halai na momoan, makana tarjawab au. Rupana jawaban ku i pas, makana au mandapotkon hadiah sian halai ima voucher belanja RP.500.000 di toko ni halai. Sonang doma hu raso harana inda manyangka au tarpilih mandapotkon hadiah sian halai. Langsung ma au manabusi barang na hagiot ku manggunaon voucher na dilehen halai.
Molo adong akka naso sintong diulahon akka anakhonta porlu do hita sukkun jo parjolo alana godang do harugion tu dakdanak i molo sai maos talagai ibana. Naparjolo, gabe parbiar ma ibana tu joloan ni ari, ndang olo be annon ibana mangulahon aha na sabotulna las do rohana mangulahon i, alana sai marpikkir ibana molo sala annon gabe muruk natorasna. Napaduahon, gabe tarlambat ma partubuan ni daging dohot pikkiranna, molo tabereng dakdanak na jotjot dilagai molo marsala gabe lambat do ibana marpikkir manang mangulahon ulaonna. Alana adong dibagasan rohana, akka na so denggan na ma sude na diulana. Jala boi ma annon hona tu pisikna
Ahu hea dilanggar truk, dung i lari ibana. Hu ingot dope hajadian i alana ahu lagi fokus mangendarai motor, di dalan bypass antar provinsi na notabenena jalur cepat jala minim jabu. Keceptana relatif di 60-70 km di jalur hambirang pahe Vega R najolo ahu lagi mangalului alamat. Na si panagaman truk kuning na adong dipudihu (jalur siamun) banting stir tu hambirang jala mangalanggar ahu. Ahu sadar sampat marpiga hali ala ni kancangna. Hira-hira 20 meter. Ahu dungo pas di tonga ni dalan, na untungna angka mobil na dipudi ndang pintor mandolos ahu, sanga do maradi. Motorhu sega, bagianna marserakan malua di salan. Mudar didia-dia, jala pargolangan ni tanganhu marputar 90 derajat.
Ahu sahalak borua marumur 25 taon, lagi mardenggan daging alai torus godang pikkiran. Ahu muli akhir 2020 ima ta'aruf jala sipata manolsoli sahat saonari. Ahu muli tingki ibana hona phk, hape ahu martiga online sian najolo, ndang puna karejo na hot. Sian awal nungga hu dok tu siadopanhu asa manunda jo marisi asa fokus jo mangalului hepeng. Ujungna habobolan alana siadopan hyper hian tiap borngin, nungga jot-jot hudok asa mamahe kondom alai ibana ndang hea olo. Denggan ni daging hu on nungga 26 minggu. Alai ndang he adong roha holonghu tu siadopanhu, gariada ngali hian do pangalahoku tu ibana ganup ari.
Pas do waktu i au rap akkang ku giot kehe tu Thailand. Hami mar pesawat manyogot. Jam 3 borngin ma hami marangkat sian bagas giot tu bandara. Pas ditonga dalan, hami manabusi minyak di SPBU. rupana di SPBU i mangantri minyak, harana na sada SBPU on ma na adong sapanjang pardalanan tu bandara, makana hami mamette antrian mangisi minyak i. Au rap akkang ku madung mabiar ma hami tarlambat sampe tu bandara. Pas do sampe hami tu bandara i rupana madung marangkat ma peswat nai 10 menit na lewat. Lemas au rap akkang ku harana i, tarsonggot hami harana na i makana hami mamesan tiket tu penerbangan di jom na lain
Ndang adong  na mambahen hita gabe mabiar mamereng begu, alana ndang adong naporlu tahabiari disi. Jala ndang adong labana molo sai hot hita dihabiaron i. Alana mansai godang do halak gabe ndang olo marulahon tarlumobi molo borngin alana mabiar tu begu. Hape sabotulna so na boi dope i dipastihon adong di tonga-tonganta. Na jotjot do hita manonton akka pilim na dibahen sian tagelleng hita taringot tu begu, jala begu i adong molo nunga borngin. Gabe mabiar ma hita mangalangka molo tonga borngin. Hape ndang adong sabotulna i, na sian bagasan dirinta do tabahen akka habiaron i, gabe las toho ma mabiar hita.
Doppak bulan puasa i, au rap akkang ku di bagas, umak ku kehe karejo, Pas dung kotu ari, akkang ku malean. Harana malean ia di batalkon ia ma puaso nia, kehe ia mangan tu dapur sip-sip. Pas hu ligin akkang ku sedang mangan ia. Tarsonggot au mangaligin ia na mangan i, pas do madung potang ari, di dokkon ia tu au, aso ulang hu paboa tu umak ku ia na so puaso be, molo hu aduon tu umak ku, i dokkon ia au giot dilambis ia. Harana mabiar au na di dokkon akkang ki makana ia inda hu aduon tu umak ku na madung batol puaso nia.
Uncle Nail langsung madabu, inda mampu martahan dari 'serangan' banteng tersebut. "Yaah, payah," ucap Baim Wong. Diledek seperti itu, Nail pun manantang Baim Wong untuk mandangkit tu banteng tersebut. Bahkan Paula Verhoeven pun giot manantang Baim Wong. "Papa, papa," teriak Paula Verheven di samping Kiano. "Amben au parjolo ," ucap Baim Wong sompat protes. Sebelum mandangkit tu ginjang banteng, Baim Wong tarlobih dulu dicium bohina oleh istri tarcinta. "Berapa detik Baim Wong dapot martahan?" tantang Raffi Ahmad. Ternyata, nasib Baim Wong sarupo songon sang adik ipar, cuma dapot martahan 5 detik.Dipartatai oleh Raffi Ahmad, Baim Wong pun manantang suami Nagita Slavina. "Sonnari i ia, Raffi Ahmad. Hita liat ya, na paling berisik, berapa lolot ia martahan?" tantang Baim Wong. Ditantang Baim Wong, Raffi Ahmad langsung manyanggupina.
Kemudian, Raffi Ahmad mandangkit tu ginjang banteng tersebut dan hewan i pun diputar. "Madung siap? Dalam hitungan 3 2 1 go," teriak Baim Wong.
Molo tu au manang idia pe ibana mamillit lao inganan na kuliah targantung tu ibana do sude nai. Alana molo nibereng angka perguruan tinggi na adong on nung sarupa satuan mutuna. Nunga ada angka standar nasian ginjang na ingkon diihuti. Toho do nian angka perguruan tinggi i Jawa um maju, alana nunga mansai pungu sude pasilitasna. Ale ndang na gabe talu akka perguruan tinggi na adong i luar pulo Jawa. Boi do tong halaki mangalumba aha na adong i pulo Jawa, asalma olo halaki mambahen na um denggan lao hamajuon angka universitasna. Alana ikkon hita sandiri do na boi manguba i
Tingki manurat on ahu sampe bilolangon naeng marcerita sian dia alana naeng hu lupahon masa-masa gagal i. Molo ndang sala sahira taon 2018-2019an jaman tingki nungga naeng lulus kuliah, hu dok tu oma hu molo ahu naeng martiga online. Ujungna hu baen ma clothingan ma, Hu rasa ahu sukkup mahir do di wirausaha ja la ahu mangahap sonang mangulahon i, hu boto do aha na naeng hu ulahon jala habotulan pe ahu dapot panjait na mura. Majait sada baju holan 28 ribu, ujungna okay ma mamulai mangalului kain/ bahan na bagak jala motif na hu hasolomi. Intina hu baen usaha on sian nol, bentuk baju dohot salaoar pe dos tu hasolomanhu jala hasilna bagak do.
Kaluarga nisi Poltak nunga mansai paima-imahon asa adong sada dakdanak di tonga-tonga kaluargana. Nunga lima taon halaki na nunga mar ruma tangga dang adong dope dakdanak. Ganup ari nunga sai marharop halaki asa adong tubu dakdanak ala nunga apala leleng halaki paimahon. Akka kaluarga pe nunga godang sai paimahon jala manangiangkon halaki asa boi hatop adong anakhonna. Alai adong ma basa-basa nasian Tuhan tu halaki, di bulan dua bolas denggan ma pamatang ripe nisi Poltak. Mansai las hian ma rohana disi alana aha na nunga dipaima-ima halaki boi sautna adong di tonga-tonga ni kaluarga. Sai anggiat ma gabe anak na hasea di jolo ni Tuhan annon.
Molo madung ditarimo hita di Universitas na memang madung manjadi target ni hita. Perasaan ni hita i manjadi sonang harana madung di tarimo di Universitas dohot di jurusan na hagiot ni hita i. Bahat do hal na manjadi molo madung di tarimo di Universitas, ima kuliah i manjadi peluang ni masa depan ni hita. Harana i doppak giot masuk tu Universitas i marsiajar do hita sampe inda ditanda be loja harana na marsiajar i. Makana molo madung di tarimo hita di Universitas i bahat do kesempatan na adong di hita molo giot manga lanjutkon masa depan, bahat do dapot hita i peluang molo giot manjalaki karejo na sesuai dohot spesialis na hita buat.
Marbola ma si Erwin dohot dongan-donganna di lapangan na adong di hutana. Nunga adong dibahen halakon tikkina lao marbola rampak ganup ari minggu botari, alana disi do boi halaki sude marpungu. Somalna halaki marbola sada sahat tu dua jom ma. Tikki na marbola on mansai girgir hian do si Erwin on alana mansai las do rohana marbola, tu dia pe bola on diadu ibana do torus. Marbola ma halaki, dilean donganna ma tu si Erwin bola on, diboan ibana ma torus tu jolo, nunga sada-sada be ibana mangalo kiper, disipak ibana ma bola on, hape ndang hona gabe duhut do disipak ibana. Mansai maila ma ibana disi alana nga holan ibana mangalo kiper.
Sabulan naung salpu mansai tarsonggot do si Poltak alana mandapot silua ibana sian sada bank inganan na lao manimpan hepeng. Mansai jotjot do akka bank mambahen undian i panghujung ni taon. Godang do somalna na dibagi halaki asa boi las roha ni akka jolma manimpan hepeng disi. Tikki di hauma dope si Poltak on, mangkkuling ma HP na, dialusi ibana ma. Dung dibege ibana mansai tarsonggot ma ibana di hauma i, maringkati ma ibana mulak tu jabu lao paboahon tu parnijabu. Ripe na mansai tarsonggot ma mamereng ibana. Disaritahon si Poltak ma, mansai las do rohana alana mandapot kareta ibana sian bank.
Molo ndang olo hita mangallang aha na nunga diparade, boi do tapillit manang tajalo sipanganon na tabereng dilompa. Songon molo tapangido nasi goreng, boi ma tabereng songon dia pangalompana, akka aha na dibahen tu bagasan, jala boi mohop allangonta. Molo disi mangalompa boi ias tabereng ndang adong be naporlu tahabiari. Asing ni muse boi ma hita lao tu inganan na nunga tarbarita na ias, boi ma hita disi. Ale ndang alani bagak ni sada inganan gabe ias akka sipanganonna, godang do inganan naso pola balga ale boi gabe sada parmanganon na dilomohon akka jolma binahen tabo ni lompa-lompana na dibahen.
Dung i unang be sai tasalahon dirinta sandiri, alana molo sude do hea mangulahon akka hasalahon alai boha ma asa boi hita kaluar sian i. Jala ikkon boi do hita marsiajar di parngoluan on, ndang salelengna boi sahalakta alana lao tu joloan ni arion na adong do donganta. Saonari sian hita do lao mambahen asa um denggan sude na ta adopi i. Molo tung pe annon nunga dapot akka dongan-dongan na imbaru boi ma hita marsiajar sian i muse. Molo tung pe di sada tikki ditinggalhon hita boi ma hita muse gabe um gogo lao mangulahon jala mandalani ari-ari ni ngolunta.
Si Ester molo naeng lao manang tudia mar mobil ikkon pette dipareso ibana ma pangareman ni mobil on. Bagak manang daong molo di pardalanan, alana nunga hea halaki naeng manombom hau na balga alana ndang bagak be pangaremonna on. Gabe naeng mangelakkon horbo na mamolus, gabe tu hau i ma naeng ditombom halaki. Gabe mabiar ma ibana lao manang tudia petaho, andorang so dipareso dope sude songon dia mobil on. Molo marlereng pe ibana botari na i ikkon, dipareso ibana ma lereng na on tong asa boi annon denggan diboan mardalan kaliling di hutana. Sian na masa natingki i gabe marsiajar ma ibana mambahen na denggan
Pas do waktu i au, mangiuti parlombaan sian sikola, au mangiuti parlombaan marlange Nasional, au maroban kon goar ni daerah ku. Tai waktu i au pas na giot marlomba i adong hu raso na aneh sian pamatang ku. Tai inda pola parduli au. Pas do waktu i sadari na marlomba i mur parah hu raso na matcit i ulu ku, maol au fokus hu raso. Pas ma au na giot martanding i, inda bisa au dohot harana na matcitan hu raso ulu ku, tai hu paksa songoni. Pas ma madung di ginjang kolam i au, pas parbinegean ku madung di ombus paluit nai, mangaluppat au parjolo, rupana inda dope di ombus paluit nai madung mangaluppat au, makana au langsung hona diskualifikasi. Na dangolan hu raso waktu i, maraso gagal au kesal hu raso harana i.
Au mangajar di salah sada sikola na adong di huta ku. Pas waktu i topet hari ulang tahun ku. Pas giot masuk au tu kalas, heran au asi tumben sip sajo murid-murid ku inda adong na kaluar sian kalas. Di tutup halai pintu i.  Rupana ro ma murid ku tu ruangan guru ma mio au harana adong na marbadai halai di kalas i. langsung ma kehe au tu kalas I mangaligin keadaan na. Rupana pas sampe au di klas inda do adong halak di si. Rupana halai monjap di toru ni bangku giot mangalehen tu au kejutan. Harana sadari i au ulang tahun. Sonang doma hu raso harana di lehen halai au kejutan.
“Muta marupahon refleks protektif tubuh saat maligin atau manelan toksin. Selain i, muta juo dapot mangurangi tekanan akibat sumbatan atau pambesaran organ na manyebabkon panekanan pada saluran pencernaan,” tutur Clarke.Adam Perkins, dosen sian King College London, juo marpendapat, halak na refleks mangalami mual dan muta ketika maligin sesuatu na manjijikkon, biasana cenderung lobi kuat martahan hidup. “I artina, daerah otak dalam tubuh hamu na marespon hal na inda wajar bakerja dohot jeges,” ujarna. Dikutip Detik, halak ahli sian UK’s London School of Hygiene and Tropical Medicine, Val Curtis, mandongkon jijik adongma suatu bentuk tindakan pencegahan untuk malindungi diri hita sian tanda-tanda ancaman, songon panyakit. Perasaan jijik ternyata jeges bagi tubuh, harana dapot mancegah timbulna masalah kesehatan na lobih parah, songon tarjangkit virus atau kuman. Val Curtis mandongkon, ketika hita maligin hal-hal na kotor, maka tubuh hita akan merasa jijik. Rasa jijik sendiri marupahon respons gugup sian otak atas adongna ancaman bakteri na potensial anggo inda dihindari.
Doppak au giot mulak tu kosan sian huta , au ma mesan motor giot marangkat di tanggal 10. Pas ma madung tanggal 10, pas kehe au tu loket i giot mambayar tiket na, tarsonggot au rupana goar ku inda adong di motor na marangkat di tanggal 10 i. Taraonggot au harana i. Rupana par loket nai salah tanggal doppak manulis tanggal keberangkatan na hu pesan i. Di tulis halai au marangkat di tanggal 20. Pas hu sapai sanga adong dope motor na barangkat sadari i rupana inda adong be motor madung marangkat, ma tinggal au harana salah ni par loket i.
Pas do au giot mulak sian swalayan, pas do giot hu gas kareta i sian parkiran i, pas di jolo ku, adong ma mar situmburan motor di jolo ku lago kambing na martumbur i. Sip au satokin,  tarsonggot au harana na kajadian nai pas di jolo ni mata ku, harana na di jolo mata ku i kajadian na, tarsip au mangaligin na na leleng an. Halai martumbur harana motor na giot masuk tu dalan i manumbur parjolo. Harana sada au na mangaligin kajadian nai, mabiar au di pio jadi saksi, kehe au sian i harana madung bahat halak na manolong na. Harana i makana inda ra au manolong na parjolo, makana kehe au torus mulak, inda dohot au manolongi halak na martumbur i.
Alat detektor logam mulia boi mangurupi hamuna manomuhon benda logam. Tingki hamuna sahat ditujuan, pangoluma detektor logam i jala sesuaihon pengaturan muna mardasarhon radius pangaluluan. Na dumenggan ima hamuna mangulahon pardalanan tu inganan na jarang ditopot, molo mamungkinhon. Mardalan ma di garis lurus pahe alat detektor logam emas muna. Tingki detektor manomuhon sesuatu, ibana gabe mangolu manang mangaruarhon soara. Pahe sekop laho manggali didia detektor i manomuhon arta karun. Dung i, pahe detektor laho manomuhon benda songon koin manang koleksi logam. Hamuna boi mandapot emas di lokasi na nungga leleng dan di miani jolma, songon area na ditubui duhut manang dalam masuk dohot haruar. Pahema detektor logam laho mangalulu.
Ido muse mansai porlu manat hita mamereng andorang so manggora akka jolma. Molo ndang apala takkas dope hita mamereng unang pola pintor hatop hita manggora. Boi do nenget hita mardalan tu lambungna, dung i tagora ibana. Molo ndang donganta do boi ma hita manjalo maap, alana hita nunga sala manggora. Mansai denggan do manang tudia pe hita ikkon tabahen ma akka na denggan, alana molo tung pe hita sampe mambahen hasalaon asa unang tarulang muse di jolo ni ari na naeng ro. Alana manang andigan pe sai boi do hajadian-hajadian songoni tarulang, umbahen adong do akka jolma na mansai suman na na hita tanda.
Lima penemuan arta jarun di Indonesia na gegerhon portibi. Naparjolo ima, harta karun na ditomuhon pasca Tsunami Aceh. Arta karun on ditomuhon sahalakborua na margoar Fatimah. Tingki i, ibana naeng manyisir raw-rawa laho mangalului tiram di Desa Gamping Pande, Aceh. Arta on ditomuhon dibagas bentuk kotak na ditutupi koral dohot tiram. Kotak on tompu tarbuha tingki Fatimah mangalotak laho mambuat tiram. Fatimah tarsonggot ala kotak on marisi koin emas na pahe suratan aksara arab. Koi on diparhirahon marasal taon 1200 sahat 1600 Masehi. Panomuan arta karun on ditomuhon jonok kuburan kuno penguasa abag pa-13 hon na haberadaanna ditomuhon jonok tsunamoo dasyat Aceh taon 2004.
Adong ma dipiaro si Monang huting di jabuna, sabotulna ndang pola lomo rohana adong huting di jabu ale imbahen godang bagudung disi gabe dipiaro ibana ma. Molo huting on, ikkon berengon do idia miting, sahali ibana miting ikkon disi do muse miting tu satorusna alana boi do dianggo huting i. Alai sai maos ma dipaias si Monang molo miting huting on. Lao ma ibana saminggu mardalani, itinggalhon ibana ma jabuna on. Hape miting ma huting on di toru ni lamari, mansai muruk jala magigi ma akka na dijabu alana mansai bau hian. Somalna si Monang do na torpaiashon, ambanna ndang tarboto idia miting huting i
Ndang disangka, di umur pardongan saripeon na baru dope naeng sataon, borua i mandapot parlakuan n ndang pantas. Siadopanna selingkuh sahat tu marbuni-buni mangoli tu borua na asing. "Siadopan habotoan selingkuh taon 2020, marbuni-buni mangoli tu pelakor di pudihu 17 Agustus 2020," nina ibana, Hal on tangkas mambahen ahu tarpuruk. Borua i sanga mangaku depresi jala mago harapan. Tarlumobim ibana ingkon manjalo pangalaho ni suamina nan tompu mago ndang dope pasaehon urusan tu ibana. Muruk ibana alani i, borua i pintor mantap mambahen haputusan. Ibana ndang olo marlarut-larut dibagas parungkilon jala diputushon ibana ma laho marsirang dung i mulak ma ibana tu jabu ni natorasna.
Godang do sara naboi tabahen asa unang sai bau dagingta. Naparjolo, ikkon ringgas do hita maridi, molo boi pinomat dua hali sadari tarlumobi molo dung sae hita mar olahraga. Alana molo ndang ringgas hita maridi manogot dohot botari nai ido mambahen bau dagingta. Napadauhon, ikkon koring ma hita paiashon dagingta dung sae maridi, alana adong do jolma maraek dope dagingna nga pintor dipakke paheanna, ido na boi mambahen gabe bau sautna. Napatoluhon, ikkon tapakke ma pahean na ias jala naboi mangonsop karingat. Molo naeng mangorui karingat na marlobian tapillit ma abit na katun, asa um boi mangonsop karingat na adong di daginta.
Keluarga godang na patongon hon alai halak i sandiri na manundati, ala marasa halak i ndang sossok tu agu alana marsitandaan pe ndang dope . Halak na manggana-ganai ahu, mandok ahu ndang laku ma, lesbi, manang nungga kadaluarsa. Tarsinggung do dibagas roha, alai nungga tangkas didok, ah! margait do i, memang songoni do ibana, unang pala muruk ho. Jadi alusan ni na naeng muli on oma, ra rongkaphu dao dope manang  ra ndang muli ahu saleleng ni ngoluku, alai ndang ala manjua lamaran. Nungga leleng au mardame tu si, usaha do na tontong hu ulahon. Jadi unang baen alus ni jolma gabe pillitan mu laho mandalani ngolumu, alai sungkun ma tu diri sandiri aha na naeng sidalan on mu.
Sada video amatir sangan manghebohon masyarakat Magelang. Hape, video marisi sahalak ina satonga baya na muruk huhut manunjang sahalak petugas PLN. Diboto dibagas narasi video i, hamurukan borua didok dipicu ala petugas PLN tarnata naeng mamutus aliran listrikna. Hajadian on pe mambahen PT PLN Unit Pelaksana Pelayanan Pelanggan (UP3) Magelang mangangkat hata. Pelaksana Harian (PLH) Manager Unit Pelaksana Pelayanan Pelanggan (UP3) Magelang Arief Wicaksono manginformasihon, molo na petugas dibagas video i toho do petugas Biller PLN na martugas mangulahon panagihan rekening listrik. "Adong pe, lokasi panagihan tu pelanggan pascabayar di Unit Layanan Pelanggan (ULP) area Borobudur, di Senin (31/10/2022) nasalpu." ninna tu wartawan di kantorna di Jumat (11/11/2022).
Si Agustinus murid na baru do ibana di sikkola, baru ro ibana sian NTT ala pinda karejo natorasna. Patandahon diri ma ibana di jolo ni kalas na ala na baru ro dope ibana. Hape tikki na patandahon dirina ibana, tor mekkel ma akka dongan-dongan naon, alana ndang hea dope dibege akka na adong di kalas on soara na songoni, hera na marligato. Ala mekkel akka donganna on, pintor muruk ma guru naon, jala dipasingot ma akka dongan-dongan na on asa unang be mambahen songoni. Alana hita na adong di Indonesia on ikkon boi do mansangapi akka donganta manang sian dia pe halaki ro.
Pas do waktu i madung siap hami mangalaksanaon ujian akhir semester ganjil, giot mambagion hasil ni rapot ni hami ma. Pas do sebelum ujian i madung di dokkon umak ku tu au molo inda dapot au rangking semester on , di potong uma ku ma jajan sikola ku, rap au inda di patola marmayam. Harana umak ku mandidik au na karasan makana pas di dokkon umak ku songoni madung mabiar au. Harana molo umak ku madung mandokkon hata, inda do adong na barani manantang hata-hata nia i. Makana harani i madung dosar sajo taroktok ku, mabiar au inda dapot au rangking
Doppak au kehe tu bagas ni oppung ku na adong di huta, di bagas ni oppung ku i inda aong wc. Jadi molo giot mambuang tu aek na godang akkon kehe tu sunge. Jarak ni sunge i tu bagas ni oppung ku donok do. Doppak tonga borngin, tarsosak au giot kehe mambuang tu aek na godang, harana madung sosak au rap inda adong na tarngoti, kehe ma au sada au tu sunge i, harana au madung biasa kehe tu sunge i. Doppak siap au mambuang, pas ma giot mandarat au sian sunge i, tiba-tiba ma hu ida ma halak na giot kehe tu sunge i. Hu dokkon ma tu sia au parjolo kehe. Inda di jawab ia, sip sajo ia. Hu patakkas ma halak nai kan, tarsonggot au mangaligin na, harana halak na hu ida i, halak na madung maninggal saminggu na lewat harana tarbonom ia mayup di sungai i. Langsung ma mulak au, lemas hu rasa harana hu ligin ia na gentayangan i.
Doppak au mangikuti undian na diadaon salah sada perusahaan majalah, Au mangikuti undian sian halai harana halai mangaluarkon majalah na terbaru. Hadiah na molo manjadi pamonang na ima diundang mangan siang di restoran na godang na mewah na adong di salah sada mall rap mandapotkon bingkisan sian majalah i.Tarsonggot au inda hu sangka au tarpilih manjadi pamonang na,  sonang doma au au tarpilih salah sada halak na mamonangkon undian i. Sonang hu raso harana au inda jungada mangan di restoran mewah. Makana harana i sonang hu raso harana au na monang. Au mandaotkon bingkisan na bahatan isi na. Sonang hu raso haran undian nadiadaon halai i gratis.
Tu jolma na barni brontak molo diperlakuhon ndang adil tu ise sajo na diahap ibana salah. Tingki hita mngalami hal i ra mambahen hita depresi. Nion ma piha-piga hal na boi hita ulahon tingki hita diperlakuhon ndang adil ima marsabar, intropeksi diri, pajonokhon diri tu Allah, marserita tu dongan, manjalo poda sian dongan, marefreshinghon diri. Ra i ma sara na boihita ulahon tingki hita diperlakuhon ndang adil. Boi sajo hita manghilala lungunan, jut roha, hansit jala hancur alai unang sampe hal-hal buruk i leleng adong di ngolunta. Alana boi mambahen panahit roha jala mambaen hita manalahon godang komunias di humaliangta na hita ahap gabe penyeban ha ndang adilan i.
Sipata molo gabe saksi hita di sada hajadian olo do hita mandapot pangondol alana hita naeng mansaritahon na sasintongna. Godang do halak sautna gabe mabiar mandokkon aha do na sasintongna. Tarlumobi na hajadian on na puna huaso dohot hepeng gabe olo do hita dilehan hepeng asa unang tadokkon na sasintongna. Molo sian au songon dia pe hajadian i manang sian dia pe hita mandapot akka pangondol unang pola gabe mabiar hita, alana molo nunga tahataon na sasintongna ndang adong be marsala di dirinta, jala halak na ikkon mandapot na sintong gabe ndang hona uhum be ibana. Ima naboi torus tabahen manghataon na sintong.
Tu hita akka dongan molo adong pe hita di inganan na imbaru unang ma gabe mabiar hita lao mangulahon akka ulaonta, alana ikkon hot do hita marulahon asa boi denggan akka karejonta. Ikkon boi do tabahen akka pangalo na denggan molo mian hita di sada inganan na imbaru, unang annon akka pangalaho naso denggan tabahen gabe ndang lomo roha ni halak mamereng hita. Molo nunga boi sonang halak tabahen ala dibereng pantun hita makkatai, tama tu akka natua-tua jolma na mamereng be gabe disonangi ma hita, ndang na gabe dipalao hita alani akka pambahenanta na so tikkos na tabahen annon
Molo mamente uduran ta hita, suda do nian tingki ta. Ale boi ma tapakke akka ulaon na adong labana tu hita. Boi ma hita manjaha bukku mamente sahat uduran ta. Boi do tong hita martelepon tu akka jolma na ta haholongi. Ido umbahen boi do hita mambahen sara-sara na kreatip asa boi tong ro las ni roha tu hita, unang gabe panolsolion na ro. Alana molo boi taulahon na denggan i sude, gabe sitiruon ma hita tu akka jolma. Dibereng ma annon hita jolma na mangarti do hita tu akka ruhut na nunga adong. Tarlumobi molo nunga dibereng akka dakdanak, gabe somal ma annon halaki sian mula tagelleng.
Di parsikkolaan jotjot do adong piga-piga parsikkola na takkang, songon adong do dongan hu parsikkola namargoar si Alex. Natikkii pas mangajar guru di jolo ni kalas sai mangalusi-alusi imana sian pudi, hape sona adong guru i manukkun. Ya tikki disukkun gurui dialusi imana do tong, asal sai lalap alus na margait-gait dibahen imana mangalusi. Dungi dijou gurui ma imana tu jolo ni kalas, isukkun ma boasa sai holan namangalusi imana. Sai sip imana, ujungna di pukkul guru i ma betis na pakke balobas, ala dipukkul gurui i imana dijolo ni kalas gabe tor mangamuk ma imana dung di bangkuna, , muse gabe sai sip ma imana.
Mulak sikola doppak i pas topet malean au harana madung loja au sadari i marsiajar. Jadi giot mangan ma au, tai inda giot au mangan indahan. Pas hu buka kulkas adong ma di si panganon kue. Hu pangan ma kue i sampe habis. Pas potang ari, manjalaki kue akkang ku. Disapai ia sanga ise na mambuat sanga pe na mamangan kue nia di kulkas i. Sip au harana mabiar au hona siari. Tai tiba-tiba ma di dokkon abang ku tu akkang ku au na manakko kue nia i. Tarsip au maila harana madung tardapot au na marbukkak tu akkang ku.
Doppak au giot manyapu halaman, pas giot manyapu au, inda sangajo tarsapu au muta ni huting na adong di donok ni meja na adong di teras ni bagas ku i. Langsung tarsonggot au harana tarsapu au muta ni huting i, magigi au mangaligin muta ni huting i, magigi au mangaligin na mulai sian waran nai, bentuk nai sampe uap ni muta nai giot muta au mangaligin na. Langsung hu buat aek, hu sappakkon tu muta ni huting i aek nai. Tarbayang-bayang sajo au sanga bia muta ni huting nai. Magigi au mangingot na tarbayang-bayang sajo au harana ni muta ni huting i.
Doppak au mulak sian par lesan sore-sore. Par lesan i lumayan dao sian bagas ku, jadi pas waktu au les, guru les na masuk jam ke dua inda masuk ia. Jadi harana ia inda masuk makana copat hami mulak. Harana i makana au mamutuskon mulak tu bagas ku mardalan. Pas di dalan mulak, au mamotong dalan sian gang, inda lewat dalan na biasa au na mulak i. Pas ma masuk au tu gang na i adong ma sada bagas na hu ligin tarbuka pagar ni bagas i. Totop lewat au, pala pas ma lewat au sian bagas na sada i, tiba-tiba ma kaluar anjing sian bagas i, manggonggong ia, tarsonggot au mangaligin na. Harana tarsonggoot au, langsung ma marlojong au mabiar harana na tiba-tiba i ia tarida. Marlojong au, rupana hu ligin tu balakang madung dikojar ia au, mabiar au marlojong au sambil manyokkir mangido tolong. Ahirna ma adong halak na manolong au. Makana mayosal au harana lewat sian i au makana bisa au hona kojar anjing i.
Pas doppak au SD ayah ku rap umak ku na hampir satiop hari halai adong sajo na manjadi parmasalahan antara halai na dua. Pas do akhirna halai mamilih marsirang. Tarsonggot au harana na marsirang i ayah ku rap dohot umak ku. Pas ma waktu i au di ajak umak ku tinggal rap ia, tai na holongan do roha ku tu ayah ku, giot ku rap ayah ku do au tinggal, Tai inda di patola umak ku au tinggal rap dohot ayah ku. Makana na dangolan hu raso harana au na marpisah i rap dohot ayah ku, adong rakku sakitar 2 bulan na tangis sajo au, giot mangiut tu ayah ku, tai inda jungada di patola umak ku giot marsuo rap dohot ayah ku.
Molo adong tabereng kamar mandi na mansai dorsun sabotulna ise do na paiashon, jolma do na tajou manang tapasombu songoni. Alana molo disuru lao paiashon kamar mandi ndang godang na olo, pintor magigi idokhon. Hape ndang na gabe marsala molo hita na paiashon i, tarlumobi na adong di jabunta, alana ganup ari ikkon masuk do hita tusi. Molo mansai dorsun do tabereng olo nama na ndang saut hita lao mangulahon ulaonta. Tumagon ma tor hita lao paiashon, molo dung ias dibereng jolma na mamereng pe las ma rohana, sipata pintor kamar mandi na ias do na disaritahon tu akka halak annon
Herlina ima salah sada santriwati na marasal sian Pondok Pesantren na adong di daerah Jawa Timur. Doppak di pesantren, herlina on tarmasuk halak na hurang pade tilako na. Doppak saat i, ia tardapot manakko batu akik ni na puna pesantren i. harana tardapot ia manakko, herlina pe diancam oleh pengasuh asrama nia giot di laporkon. Harana ia mabiar, kabur ma ia sian pesantren. Doppak di dalan mardogo ma ia, maninggal dunia ma ia inda adong na mamboto na. Inda tarimo anak na madung maninggal, orang tua ni herlina kehe tu datu giot mambalas dendam tu pesantren i. Datu i mangirimkon jin na mirip rap ia. Doppak masuk ia mulai tu pesantren dongan-dongan nia inda adong na curiga. Doppak kehe ia tu kamar mandi, harana leleng ia di  kamar mandi i di dobrak ma pittu ni kamar mandi i, tarida ma I si adaboru, na ginjang obuk na mar baju na warna na rara. Tarsonggot sude halak mabiar. Langsung ma diamankon kiyai jin nai.
Si Lilis mangajar akka dakdanak na adong di SD ma nuaeng, ganup ari ibana ikkon masuk ma tu sikkola. Molo tu dakdanak on ndang boi alani timbo suara asa hatop diboto ibana, ikkon lambok-lambok do makkatai Hape tikki na mangajar si Lilis on sai hatop-hatop ma ibana muruk, hape sude do akka dakdanak i mamparrohaon ibana tikki mangajar. Makktatai muse mansai gogo-gogo soarana dibahen, gabe mabiar ma akka dakdanak i. Sautna gabe ndang olo be masuk akka murid i tu kalas, gabe roma kapala sikkola dipasingot ma si Lilis asa unang sai muruk molo mangajari akka dakdanak, alana gabe mabiar do halaki molo songoni.
Ngolu on ndang salelengna dos tu aha na hita kehendaki. Bahkan sipata mansai dao sian aha na nungga hita susun dohot rencanahon. Piga-piga jolma na boi manjalo haberadaan on ima mansai lapang, salobina gabe mangahap molo ngolu on ndang adil tu ibana. Ndang holan keadaan, alai hamu pe boi manghilala molo jolma na asing ndang marsikap denggan jala ndang marsikap adil tu hita. Umpamana, tu kasus na sarupa hita mandapot perlakuan na lobi buruk manang manghansiti sian jolma na asing na puna pengalaman na sarupa tong. Sude hamurukan ra nungga sae dipatolhas. Alai ndang marna mangalehon halapangan tu rohanta. Rasana adong dope na mambahen hita merasa dihansiti.
Naeng tubu nama anakhon nisi Nova, alana nunga marumur ualu bulan. Alai ikkon dioperasi ma inna mamereng dakdanak na adong dibagasan ndang boi tubu normal. Mambege i mabiar do si Nova alana on na parjolo sahali dope ibana. Alai akka kaluarga na jenek torus do mangalean hagogon tu ibana asa unang pola mabiar, alana molo mabiar pe annon ndang adong labana boi do gabe mambahen gabe ndang denggan tu pardaginganna. Ido umbahen sai torus ma ibana idongani, alana ndang piga leleng nai nama tikkina. Si Nova pe nunga pasahathon tu Tuhan akka aha na hinaholso ni rohana. Ido umbahen lam margogo ibana.
Gejala demam panggung on bahkan inda saotik muncul marminggu-minggu atau marbulan-bulan sebelum partunjukkan dilaksanaon. Apabila hamu jotjot mangalami demam panggung, ketika tanggal panampilan semakin donok, gejala na muncul justru mamburuk.Entah itu mangalami diare, muta, copat mara, suasana hati capat marubah, hingga tremor dohot jantung mardebar-debar. Akan tetapi, gejala on dialami ternyata inda jarang justru mago saat partunjukkan dimulai dan hal i jotjot marlaku pada penyanyi atau penampil.Hal i diharenaon kebahatan panampil mengalami euforia, songon adong adrenalin na malonjak dohot manghilangkon gejala demam panggung ketika tampil.
Walaupun demikian, inda saotik pula sian halai na mangakui bahwa gejalana justru lebih parah dan inda ingot apa na giot halai katakan ketika berada di panggung.
Doppak au kehe rap halak umak ku tu poken. Hami giot marbalanjo sayur. Pas umak ku mamilih-milih sayur. marsandar au tu meja ni parjagal sayur i. Pas marsandar au, madabu ma sude sappak sayur na adong di meja ni parjagal nai. Tarsonggot halai mangaligin na. Au madung marsalutap dohot sayur, Maila doma hu raso harana i. Langsung jonjong au, hu pature sude sayur na masappak i. Mangido moop juo au rap umak ku tu parjagal sayur nai harana madung hu sappak kon sude jagalan nia. Harana i, kehe hami torus mulak, madung maila au harana baju ku madung kotor sude, di ligin halak au.
Kakakhu, monding holang 2 bulan dung partus gellengna na paduahon. Tingki i umurna 28 taon jala siadopanna 33 taon. Songon dihantam badai na marganjang ma hami. Ndang holan habot ni roha di tadingkon almarhumah, alai hami pe ikkon mardukket pabalgahon 2 gelleng marumur 4 taon dohot 2 bulan na ditadingkon inongna. Angkang hu i dohot 2 gellengna pinda tu jabu ni natorashu alana trauma ibana ndang olo mangingani jabu na diingani halak i hian rap almarhum kakakhu. Omak ma na mangurus 2 gelleng na tingki angkanghu i lao karejo. Habotulan ahu kompak dohot angkang hu on. Sahira sataon dung monding kakakhu hu sukkunma. Ndang mangoli be angkang? Alusna daong alana nungga cinta mati tu kakakhu.
Di parngoluan on mansai godang do angka pengalaman ni ngolu. Sude i gabe siingoton ma tu hita dung balga. Songon i nang si Gilang mansai godang do angka pengalaman na mansai sonang na ujui. Molo ibana na diingot ibana tingki marmean layang-layang ma i lapangan na balga. Molo natingki i mambahen layang-layang sandiri do ibana, ndang hera saonari manuhor layang-layang. Andorang so marlayang-layang, lao  ma halaki dongot dongan na mambuat bulu asa adong gabe rangkana. Dung sae mambuat bulu, diponggoli ma ma gabe tagelleng, sidung sian i mambuat koran na so marpangke ma. Holan pungu i sude dibahen halaki ma gabe layang-layang
Nunga jotjot dipasingot inongna si Dompak, molo naeng lao tu sikkola unang be sai nakkok tu mobil na jotjot kancang-kancang. Alana molo dibereng inongna mansai mabiar do mangida akka mobil na mamboan parsikkola i hera so adong parhitunganna, hape mamboan jolma do dibagasan. Alai si Dompak on mansai las rohana molo na kancang mobil on. Di sada ari marlanggar ma mobil na dinakkohi halaki, mambege i tangis ma inongni si Dompak on, ndang tardokkon na be. Marikkati ma ibana mamereng si Dompak on nunga diboan sude na dibagasan nakkin tu ruma sakkit. Dibereng ma si Dompak on, nunga lukka akka patna.
Doppak au kehe tu apotik, giot manabusi ubat na sian dokter. Pas sampe au di apotik nai, Hu lehen ma catatan ubat na di lehen dokter i. Doppak di baca pagawai na i resep ubat na hu lehen i, di baca ia goar ku, di ligin ai au, tarasonggot au di tanda ia au, awal na inda hu tanda ia sanga ise harana ia ma make masker. Rupan pas di buka ia masker nai hu tanda ma ia sanga ise. Rupana ia dongan akrab ku doppak au sikola MAN na jolo. Inda hu sangka marsuo hami di apotik i. Sonang doma hu raso harana hami na marsuo i. Mangecet-ngecet hami satokkin. Martukar nomor hp hami aso bisa hami pasuo di lain waktu.
Ferdinan Hutahaean resmi diteraphon gabe tarsangka kasus dugaan ujaran sogo ni roha marnuansa SARA tarhait ucapan soal "Allahmu lemah' di ari Senin (10/1/2022) borngin. Surat pamarenta penetapan i ditekan ima penyidik Badan Reserse Kriminal (Bareskrim) Polri dung diulahon pamaresoan maraton tu dirina saleleng hurang lobi 11 jom. Kasus penistaan ugano dohot ujaran sogo ni roha ndang isu naimbar be. Marulak hali masa kasus penistaan ugamo manimbulhon sungkin-sungkun na balga. Saleleng on ai nungga kasus i ditangani serius mulai sian pencegahan sahat tu uhuman jora. Pamarenta paloashon masalah on sahat hajadian kerap hali mullop jala lonong. Umbahen i dison ma butuh peran negara manciptahon hadameon na marugamo.
Tontu lomos do nian roha ni akka jolma molo naeng dilapa ibana, alana sada ulaon naso tabo do i dihilala daging, ale sude i parohon hasehatan do tu hita. Aha do na porlu tabahen asa hot dame rohanta, unang gabe sukkun-sukkun be hita tu. Naparjolo, tapapungu ma barita na denggan sagodang-godangna taringot tu naeng dilapa on, molo dung godang hita boto gabe dame ma hita tu joloan ni ari. Alana nunga taboto songon dia do akka labana molo nunga dilapa hita. Molo sai hita paso songongi hancitan hita, sotung gabe harugian annon na ro tu hita. Porlu do hita manjaha akka barita na sintong
Doppak au menek, au jot-jot do i kehe mangiut rap ayah ku kehe tu kobun. Molo hami di kobun au juguk sajo do i di sopo-sopo ni hami na adong di kobun i sambil mambakar-bakar sarop. Doppak au mambuat sarop na adong di toru ni sopo ni hami i, tarsonggot au harana tarjama au ulok na godangan. Manyokkir au mabiar, harana kulit ni ular i na landit an na tar tiop au i. Mabiar au tangis harana i, langsung ma ulok nai di takkup halak ayahku rap dohot dongan-dongan nia na adong di kobun i. Makana hara i sampe sannari au paling mabiar mangaligin ulok. Inda do barani au mangaligin ulok i sampe sannari harana i.
Nunga ualu bulan naung denggan pamatang nisi Lisbet, satongkin nai nama lao tubu anakhonna. Mansai las ma rohana ni kaluarga sude lao paima-imahon tambah sada bilangan dakdanak di keluarga nisi Lisbet. Ale ndang boi nian juaon na mamente dibagasan sabulan on sungkun-sungkun do roha nisi Lisbet boha do annon tikki dilapa di ruma sakkit. Alana on dope ibana parjolo sahali na naeng tubuan anak. Alai sude kaluarga mangalean hagogoan tu ibana asa unang pola mamikkiri sahat tusi, denggan do annon sude na dung tikkina. Dibahen i pos ma roha nisi Lisbet mamasuki bulan pasiahon i. Hot ma ibana marpanghirimon tu Tuhan.
Songoni tong si Tino adong ma tugas sian sikkola na ikkon dipasae di jabu. Hape si Tino on ndang dipasae ibana agia saotik, nunga disukkun natorasna takkas tu ibana, nunga dipasae halaki sude akka tugas andorang so lao tu sikkola, nungga inna halaki mangalusi. Ale sahat ma di kalas dipareso guruna ma sada-sada akka murid on. Dibereng ma karejo ni si Tino on ndang adong dope na sae age saotik. Muruk ma guruna on tu ibana, dileon surat tu si Tino asa dipasahat tu natorasna. Nunga mabiar be si Tino mangalean surat on tu natorasna, alana lagaonna do ibana dung sahat di jabu na
gangguan panciuman na di dia panciuman terasa aneh atau salah mancium aroma kondisi i dapot disebut dengan parosmia yaitu kondisi marubahna persepsi bau manjadi bau busuk. kondisi kerap dialami oleh halai na sembuh pasca covid. gangguan i tarjadi akibat hasil sian kombinasi sinyal antara neuron sensorik olfaktorius dan sel saraf na tarletak di rongga hidung na mandeteksi bau, serta bagian otak tempat bau diterjemahkon dan diinterpretasikan.

selain akibat dampak sian virus corona, kondisi i dapot pula akibat gangguan lain songon flu, adongna infeksi sinus atau polip di igung serta gangguan pada saraf. biasana anggo disebabkon oleh panderita penyintas covid kondisi ini akan mambaik dalam beberapa bulan. memang gejala i akan sembuh dohot mangatasi penyebab na. saran au anggo gangguan panciuman i tak kunjung mambaik dalam berapa bulan atau adong disertaina dohot gejala hidung tarsumbat, sulit marnafas, mancit ulu sebaikna untuk hamu malakuhon pameriksaan lebih lanjut tu dokter THT untuk mandeteksi kemungkinan panyebabna dan malehen terapi na tepat sesuai panyebab na mendasarna ya.

selain i saran au untuk hamu tetap malakuhon protokol kesehatan dohot ketat dan lengkap imunisasi hamu sebanyak dua dosis. selain i selalu istirahat na cukup, olaharga rutin atau latihan parnafasan, mangan dohot taratur dohot gizi saimbang serta kelola stres hamu. serta hamu dapot latihan panciuman dohot mancium aroma na marbeda songon miyak essensial, miyak kayu putih, bau lemon, cengkeh dll. lakuhon setidakna dua kali sahari selama 10-15 detik setiap kali, selama beberapa minggu
Boasa trauma tingki gelleng i maol mago? Alana tingki gelleng memori utok-utok ta bidang dope (ibaratna godang dope na so dipahe laho mamikorhon na borat-borat). Jadi saotik aha pe luka i gabe mambokas, napa pe nungga lupa hita aha na masa. Alai sasara partondion boi dope hita manghilala i. Songon ma gellenghu na ndang adong roha holong tu bapa sahira sahalak boru tu bapana. Ahu mamillit mandao daripada ingkon sada ruangan rap ibana manang unang ma nian ditogihon manghatai. Adong na ponjot di roha, marsampur perasaan jut ni roha, muruk dohot aaa.. ndang boi hu patorang. Dung 23 taon ma ahu baru hu antusi boasa boi songon i.
Naboi muse tabahen tor talean ma pangurupion tu na korban kecelakaan i, molo sunggul dope ibana tadokkon ma tu ibana asa hot dame jala unang pintor mabiar tu hajadian na diahapna. Olo do jolma pintor mabiar gabe las i mambahen ibana leleng malum. Dung i pintor tagora ma sian ruma sakkit ambulance asa diboan na gabe korban on. Alana ikkon hatop ma diubati asa boi pintor malum sude. Unang ma pintor marpoto-poto hita tu akka hajadian na di jolonta dope alana i manggogai akka jolma na naeng diurupi do annon. Karejonta nuaeng songon dia ma asa hatop diboan akka na marsahit on diubati.
Doppak pas waktu i au giot kehe rap dongan ku mar mayam, hami na kehe mar mayam i mar kareta giot kehe tu pantai. Di tonga dalan tarsosak ma au giot tu kamar mandi. Jadi di pardalanan i hami manjalaki kamar mandi umum sambil mar palan-palan. Pas topet adong kamar mandi umum di pinggir dalan i jadi maradian ma hami di si. Pas giot masuk au tu kamar mandi i, na dursunan kamar mandi nai magigi au mangaligin na. Inda bisa au masuk tu kamar mandi i, harana inda tahan au mangaligin kamar mandi nai amana dursun bau dope kamar mandi nai.
Naimbaru on, komika Rizky Firdaus manang na ditanda Uus mulak muse gabe pangahataion. Hali on, ndang holan dirina sajo, alai pardijabuna, Kartika pe dohot dihatai. Uus manseritahon masa-masa sulit na diadopi tingki diboikot sian stasiun televisi dohot angka klien. Santer dibaritahon, tingki 2016 Uus sanga diboikot ala mangharuarhon hata na diahap sensitif jala kontroversi. Alani hata nai, Uus mandok molo pardijabuna pe mandapot imbasna. Kartika dohot mandapot kecaman jala insahan sian publik ala aksi ni siadopanna i. Rasa marsalah martamba, ala pardijabuna manjalo tatapan sinis sian na humaliang. "Sian i rasa marsalahhu gabe mullop, ahu marasa marsalah. Ibana mansai burju tu ahu. Alai ibana dapot dampak sian aha na hu ulahon tu jolma na asing," ninna ibana.
Pas au giot sumbayang di musholla na adong di mall, au mangantri giot masuk tu kamar mandi, au madung sosak giot mambuang tu aek na menek. Tiba-tiba ma ro halak giot ma motong antrian ku. Langsung hu tulak ia langsung hu suru ia ma minggir harana giliran ku do na giot masuk tu kamar mandi i, langsung masuk au tu kamar mandi harana au madung sosak giot mambuang tu aek na menel, au madung leleng mangantri giot tu kamar mandi harana pas jom giot sumbayang makana rame kamar mandi nai. Pas madung siap au sian kamar mandi i, mangamuk ma ia harana au masuk parjolo. Sip au songoni inda hu tanggapi ia na mangamuk i. Hu anggap ia halak na rittik. Makana kehe au songoni inda hu ligin ia.
Hu ingot dope i doppak au mamette pengumuman, sambil au sedang mangikuti bimbel intensif giot persiapan SBMPTN. Dongan-dongan ku na inda masuk adong bahat juo. Au mambuat jurusan na marhubungan dohot omputer, hu pilih na jurusan na na bahat peluang na na paling godang. Makana au mamilih jurusan Elektroniks. Au mamilih sada jurusan ma i do. Harana molo inda masuk au bisa dope au mangikuti SBMPTN dohot jurusan na manjadi hagiot ku. Doppak do pas jam 5 potang, pengumuman, langsung ma hu buka laman pengumuman nai, mabiar au mangaligin hasil nai, tai akhirna pas mambuka hasil SNMPTN i hu ligin i si tulisan na marwarna na rata, manyataon anggo au ditarimo di universitas na hubuat sian jalur undangan i. Sonang doma hu raso harana madung lulus au.
Au rap dongan-dongan ku kehe ru plaza giot manabusi kado tu dongan ku na giot ulang tahun. Jadi hami kehe tu toko parfum giot manabusi na. Pas hami sedang mamilih-milih parfum, di semprot kon dongan ku i ma parfum nai giot manganggo ia. tiba-tiba ro pagawai ni toko nai mandokkon tu hami aso ulang be disemprot parfum nai harana inda tola. Maila au rap dongan ku, harana i mangido moop hami tu pagawai nai. Adong do di si bacaan na inda tola manyemprotkon parfum nai. Tai harana inda hami ida bacaan nai, makana di semprotkon dongan ku ma parfum nai. Makana maila au rap dongan ku, kehe hami sian toko i, inda jadi hami manabusi parfum di toko i.